
NOLIKUMS

Latvijas komandu čempionātam 100 lauciņu dambretē U-10, U-13 vecuma grupu dalībniekiem
· MĒRĶIS UN UZDEVUMI

Popularizēt dambretes spēli skolēnu vidū.

Noskaidrot Latvijas spēcīgākās komandas.

· LAIKS UN VIETA

Sacensības notiek 2013. gada 13. aprīlī, Liepupes vidusskolā, Salacgrīvas novadā. Sākums plkst. 11.00.
· ORGANIZĀCIJA

Sacensības organizē Latvijas Dambretes savienība. Galvenais tiesnesis Kārlis Treijs (tel. 27549440).
· DALĪBNIEKI

Sacensībās piedalās skolu, klubu vai viena trenera audzēkņu komandas četru cilvēku sastāvā – 3 zēni un 1 meitene (meitenes drīkst spēlēt arī pie zēnu galdiņiem, bet tikai pēc tam kad jau „aizņemts” meiteņu galdiņš). Sacensībās drīkst startēt komandas, kurās ir vismaz 3 dalībnieki. Attiecīgi „tukšs” drīkst palikt 3.zēnu vai meiteņu galdiņš. Dalībnieku secība pie galdiņiem visu sacensību laiku paliek nemainīga.
Katrā vecuma grupā viens treneris var tikt pārstāvēts ar divām komandām.

· SACENSĪBU NOTEIKUMI

Sacensības notiek pēc FMJD noteikumiem. Sacensību sistēmu nosaka galvenais tiesnesis, vadoties pēc komandu skaita.
Par uzvarētu maču komanda saņem 2 punktus, par neizšķirtu 1 punktu un par zaudētu 0 punktus. Uzvar komanda ar lielāko punktus summu. Vienādu rezultātu gadījumā augstāku vietu nosaka:
1. savstarpējais(ie) mačs(i);

2. visu dalībnieku izcīnīto punktus summa;

3. augstāka vieta pie 1.zēnu, meiteņu, 2.zēnu galdiņa;

4. galvenā tiesneša lēmums.

· APBALVOŠANA

Komandas, kuras izcīnījušas pirmās trīs vietas, tiek apbalvotas ar kausu, bet komandas dalībnieki saņem medaļas.

· DALĪBAS NOTEIKUMI

Visu dalībnieku komandēšanas izdevumus sedz komandējoša organizācija. Par dalībnieka veselību atbild pats dalībnieks un komandējošā organizācija.

· PIETEIKUMI

Dalība sacensībās jāpiesaka līdz 09.04. pa tel.29442814 vai e-pastu: karlis.ozols@inbox.lv Pieteikumi jāiesniedz sacensību vietā līdz pl. 10.45. 

